Pogovor:Protesti v Sloveniji (2012–2014)

message: "potekajo predvsem v Ljubljani in Mariboru", omembe Maribora pa v tabeli sploh ni. --Miha  15:36, 9. februar 2013 (CET)
replies: text: Imaš prav; tabelo sem namreč skopiral iz :en, kjer so mariborski protesti posebej. Misliš da bi bilo bolj prav dodati še mariborske, ali jih razumeti kot striktno lokalne, kar so vsaj od začetka bili? — Yerpo Ha? 16:19, 9. februar 2013 (CET)
replies: text: :Tezko recem, glede na to da zadevo lahko spremljam le preko spleta. Morda za zacetek zadostuje razdelek namenjen striktno onim protestom, ali pa raje loceno - vsi lokalni protesti in loceno serija t.i. Vseslovenskih vstaj/Protestivalov. --Miha  18:25, 9. februar 2013 (CET)
replies: text: ::Sem kar dodal, naslov članka je PMM dovolj splošen in posebnosti so pojasnjene v uvodu. Če bo kdo pisal o njih posebej, lahko pa ločimo naknadno. — Yerpo Ha? 13:57, 10. februar 2013 (CET)
Sprašujem se o rabi deljaja v naslovu. Mislim, da bi moral biti stičen, ampak nisem prepričana.--Irena 19:12, 9. februar 2013 (CET)

text: Popravljeno, hvala. — Yerpo Ha? 13:57, 10. februar 2013 (CET)
thread_title:  Nedoslednost 

message: Poštena uporaba zahteva: a) da ni proste alternative; b) da je slika neobhodno potrebna za razumevanje člankov. Pmm tem pogojem slika ne ustreza, zato predlagam, da se jo odstrani iz članka. --Eleassar pogovor 11:54, 28. februar 2013 (CET)
replies: text: Ali je (neprosti) zaslonski posnetek slike snežaka res nujno potreben za ilustracijo tega članka? Ali ga res ni mogoče in smiselno nadomestiti s kakšno drugo (prosto) sliko? Prostih slik v Zbirki je ogromno. --Eleassar pogovor 08:52, 1. marec 2013 (CET)
Sliko sem odstranil, ker ni najprimernejša za ilustracijo razdelka 'Odzivi Janeza Janše na proteste'. Še posebej upoštevajoč interpretacijo, da gre za prikaz počasnega razkroja vladajočih elit, deluje izrazito pristransko. (Odziv Janeza Janše na proteste: topljenje - razkroj). Poleg tega ni nihče utemeljil, zakaj bi bila neobhodno nujna za razumevanje članka in je ne bi bilo mogoče nadomestiti s prosto. --Eleassar pogovor 09:39, 1. marec 2013 (CET)

text: Z argumentom o nenujnosti se tu strinjam. — Yerpo Ha? 20:16, 1. marec 2013 (CET)
replies: text: :Nepotrebna debata; sem zaprosil za dovoljenje za objavo pod prosto licenco. --Miha 20:23, 1. marec 2013 (CET)
To bi lahko storil že prej. Poleg tega se klasificira kot skulptura (iz snega): potrebuješ dve dovoljenji. --Eleassar pogovor 20:34, 1. marec 2013 (CET)

text: Od anonimnega avtorja se to tezko pricakuje; kolektivna navedba je PMM dovolj. Kakorkoli, tule sedaj pise, da so "vse fotografije v tem albumu so v javni lasti". lp, --Miha 20:39, 1. marec 2013 (CET)
Tudi anonimna avtorska dela so zaščitena avtorska dela. Drugače pa je skulptura zelo simpatična. :) --Eleassar pogovor 20:42, 1. marec 2013 (CET)

text: Vendar od anonimnega avtorja ne mores pridobiti izjave za OTRS, ker potem delo ne bi bilo vec anonimno. Kakorkoli, iz slik je razvidno da za projektom stoji omenjena skupina in je njihova navedba (izjava) dovolj. --Miha 20:52, 1. marec 2013 (CET)
No, saj za to gre. Ker dovoljenja ni mogoče dobiti, slika pa ni nujna za članek (kot se strinja tudi Yerpo), ne spada v članek. Menim, da bi bilo z vidika enciklopedičnosti boljše dati sliko kakšnega policaja. Naslov razdelka je namreč 'Odzivi vlade na proteste', vladni ukrepi proti demonstrantom pa še niso prikazani. --Eleassar pogovor 20:55, 1. marec 2013 (CET)

text: Na naši wp kar mrgoli slik, ki niso nujne za članke, tako da bi bilo potrebno zavihati rokave in po tem ključu odstraniti 3/4 slikovnega gradiva. Pravzaprav bi v pričujočem članku zadostovala samo slika neprepoznavne množice sredi nekega trga, seveda bognedaj pred parlamentom, ker je FOP. Vse stavbe morajo biti izrezane, lahko pa imamo sivo gmoto ljudi (zaradi mene vzeto tudi kje iz podobne situacije, saj se iz takšne slike itak ne bi vedelo, kdaj in zakaj so stavkali). Seveda je za dojemanje problemov bolj pomembna slika Iztoka Mlakarja, kot pa snežaka, čigar vlada je padla. Snežak se je pojavil skoraj v vseh tiskanih in spletnih medijih, torej so ga uredniki razumeli kot smiselnega za razumevanje politične situacije. Pojavil se ni izključno v medijih, naklonjenih vladi JJ, da ne bi izgledalo porogljivo do tega našega voditelja - vendar gotovo tudi z objektivnim razlogom, da snežak ni nujen za razumevanje problematike. Tak razlog zdaj iščemo tudi mi. Zato predlagam Eleassar, da začneš brisati vsepovprek, sicer bo izgledalo, da si pristranski. 
Žiga ✉ 06:17, 2. marec 2013 (CET)

text: Tudi ti si zagrenjen. :) Kot pravim, ni treba samo sive gmote ljudi, veliko je prostih transparentov, imamo tudi že nekaj slik pred parlamentov, ki so DM (de minimis). Sploh pa ni v članku še nobene slike protivladnih ukrepov, čeprav ta razdelek in razdelek nad njim govorita ravno o tem. --Eleassar pogovor 11:07, 2. marec 2013 (CET)
replies: text: :Kaj je protivladni ukrep in kako ga upodobiti?--Irena 15:11, 2. marec 2013 (CET)
replies: text: ::Najbrz je mislil vladni protiukrep --Miha 15:29, 2. marec 2013 (CET)
replies: text: :::Hvala za popravek. --Eleassar pogovor 20:25, 2. marec 2013 (CET)
Ena slika lahko pove več kot 100 besed, mdr. pogrešam tudi kakšne transparente blagovne znamke "gotof si" iz Maribora - ali pa vsaj omembo tega novoizumljenega slogana v članku. Slikovno gradivo, ki bi prikazovalo nekakšno "kulturno invencijo" ulice, bi bilo pmm bistveno bolj primerno za razumevanje članka, kot kaka generična slika množice, ki bi jo brez opisa lahko imeli tudi za npr. grško ali špansko demonstracijo za karkoli že. Konec koncev ne vidimo niti napisov...   - izbire je veliko. Žiga ✉ 17:27, 2. marec 2013 (CET)

text: :Nja, slik napisov praktično ni, saj naj bi bil njihov avtorski položaj ...  --Miha 17:57, 2. marec 2013 (CET)

text: :Iz Maribora lahko priskrbim fotografijo kakšnega grafita s pozivom na demostracije.--Irena 18:40, 2. marec 2013 (CET)
replies: text: ::Zdi se, da je karkoli takega boljše kot brezosebna in brezoblična slika množice, kot v kakem Gotham city-ju. Pa tudi plakati s Kanglerjevo sliko  menda niso avtorsko zaščiteni? Morda še vedno ležijo okrog. Potrebujemo Batmana :) Žiga ✉ 20:13, 2. marec 2013 (CET)
thread_title: Slika snežaka: poštena uporaba

message: Zakaj je v večini polj v tabeli '/', ne bi morala biti št. 0? (prav tako na en, kjer je 'n/a') --Sporti (pogovor) 09:23, 1. marec 2013 (CET)
replies: text: n/a ponavadi pomeni, da ni podatka, kar pa ne pomeni nujno, da je neko stevilo nicno. --Miha 20:24, 1. marec 2013 (CET)
replies: text: :Če v viru piše, da je protest potekal mirno (kot piše za večino), potem precej verjetno ni bilo poškodovanih ali pridržanih. --Sporti (pogovor) 22:00, 1. marec 2013 (CET)
replies: text: ::'/' je nekako ekvivalent številki 0 in tabela PMM bolj pregledno izpade kot z ničlami vsepovsod. N/A pa res ni čisto primeren. — Yerpo Ha? 22:03, 1. marec 2013 (CET)
replies: text: :::Drzi. --Miha 21:58, 2. marec 2013 (CET)

text: ::Se pa uporablja tudi kratica np (oz. n.p., NP) - ni podatka. --Eleassar pogovor 22:31, 2. marec 2013 (CET)
thread_title:  Tabela 

message: Pardon, ampak če se zbere 10 ljudi in v rokah na pol akademsko drži neke letake, to je groteska. V vsaki vaški oštariji se konec tedna zbere več puntarjev, ki so tudi precej bolj razgreti. Tako kot teh 10 agitatorjev vseslovenske vstaje, izražajo svoje mnenje v javnem prostoru (gostilna je javni lokal). Seveda za demokratične potrebe RTV poroča o tem, kako je nekdo prinesel plakat pred parlament. Ampak kje je spodnja meja za te množice? En posameznik s plakatom, pa še to samo zato, ker ga je fotograf RTV ujel v objektiv (in imamo zato možnost referenciranja v članku)? Česar mediji ne objavijo, ne obstaja :) Žiga ✉ 11:46, 29. marec 2013 (CET)
thread_title: Masovke

message: Mislim, da bi morali članek omejiti na proteste proti političnim, finančnim in drugim elitam, kar je bila njihova vsebina na začetku. Podpora Radiu Študent in Turkom je fina, ampak v ta okvir PMM ne spada. Z drugimi besedami, datum protesta je bolj slab kriterij za združevanje na ta kup. Mnenja? — Yerpo Ha? 21:53, 24. oktober 2013 (CEST)
replies: text: Saj selekcija že je.. v tabeli ni večine Protestivalovih akcij, čeprav so tudi umetniški performansi tipa Ko-lo-ni-za-ci-ja politično naravnani. Potem ni notri Inknjizicije, ker protest za obstoj knjižne založbe ni političen protest. Pa protesta proti prekopu škofa Rožmana pa avgustovskega protesta pred Rovtami. ReŠolucije sprva tudi nisem nameraval vključiti, dokler nisem opazil, da so se pobudi pridružili anarhisti oziroma antikapitalisti, (tudi) zaradi njih je shod imel precej potez proti aktualni politiki in politiki varčevanja nasploh. Tudi lep del transparentov je bil take vsebine.

text: Se pa strinjam, da turški shod res ne sodi noter. Mislim, da se mi je takrat zdelo pomembno samo omeniti ta datum, ko sta istočasno s tem shodom potekala še shoda za in proti J.J. pred sodiščem (ki pa še manj sodita v vsebino vstaj in upora proti elitam, saj se sodba annaša na afero Patria). M♦Zaplotnikprispevki 22:24, 24. oktober 2013 (CEST)
replies: text: :Ok, sem odstranil turški protest, ti zaupam, da imaš pregled nad ostalo situacijo. — Yerpo Ha? 10:26, 25. oktober 2013 (CEST)
thread_title:  Selekcija?